Cuneiform Tablet Kt 94/k 1269 (AKT 6b 307)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ma-nu-ki-a-šùr na-áb-sú-in a-na-na ù da-ra-áš qí-bi-ma um-ma en-nam-a-šur-ma 1 ma-na KÙ.BABBAR ṣa-ru-pá-am ku-nu-ki-a 30 ma-na URUDU SIG₅ ku-nu-ki-a 2 ší-ta a-ma-tim ú 2 ší-na ṣú-ḫu-ur-ší-na i-na mì-ma a-nim a-na ḫu-bu-li-im ša da-ra-áš qá-tí a-lu-lá-a ša-ak-na-at KÙ.BABBAR ù URUDU ku-nu-ki-a ša-ta-na na-áš-a-ku-nu-tí a-ma-tim ú ṣú-ḫu-ur-ší-na a-na É-bé-tí-a da-ra-áš lu-šé-ri-ib-ma KÙ.BABBAR iš-tí ma-nu-ki-a-šur li-ib-ší-ma a-ma-tim ba-tí-iq ú-tù-ur dí-na-ma 1 ma-na-am ša-ni-am KÙ.BABBAR da-ra-áš li-iš-qú-lá-ku-nu-tí-ma ù KÙ.BABBAR ku-nu-ki-a ma-nu-ki-a-šur i-na KÙ.BABBAR a-mu-ri-im lu-kà-in-ma iš-té-ni-iš ša 2 ma-na KÙ.BABBAR ší-ma-am ša ba-lá-ṭí-šu ša kà-ni-iš a-tù-nu ù da-ra-áš ší-ta-a-ma-ma pí-ri-kà-nu a-šar ma-nu-ki-a-šur-ma le-ru-bu ú KÙ.BABBAR áš-ra-kam-ma ša-áš-qí-lá a-dí pí-ri-kà-nu-um lá e-ru-ba-ni KÙ.BABBAR 1 GÍN a-na da-ra-áš lá tù-ša-ra pí-ri-kà-ni ša ta-ša-a-ma-ni lu-sa-ni-iq-ma a-šar ma-nu-ki-a-šur li-ib-ší-ú a-dí a-lá-kà-ni lá tù-ša-ra-šum ú-ku-ul-tí a-ma-tí šu-a-tí i-na dí-na-ni da-ra-áš lu-ma-li iḫ-da